SUPER แย้มข่าวดี “EXIM-ICBC” ปล่อยกู้ 1.2 พันลบ. เดินหน้า “โซลาร์ฟาร์ม” เวียดนาม 50MW
SUPER แย้มข่าวดี “EXIM-ICBC” ปล่อยกู้ 1.2 พันลบ. เดินหน้า “โซลาร์ฟาร์ม” เวียดนาม 50MW
13 ก.ค. 2563

นายจอมทรัพย์ โลจายะ ประธานคณะกรรมการ บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยว่า Thinh Long Phu Yen Solar Power Joint Stock Company ซึ่งเป็นบริษัทลูกของ SUPER ได้รับการสนับสนุนทางการเงินจากธนาคารเพื่อการส่งออกและนำเข้าแห่งประเทศไทย (EXIM BANK) และ) และธนาคารไอซีบีซี (ไทย) และ ไอซีบีซี ฮานอย โดยได้รับวงเงินสินเชื่อ (Project Financing) มูลค่ารวมกว่า 38ล้านดอลลาร์ฯ หรือคิดเป็นเงินบาท ประมาณ 1,200 ล้านบาท เพื่อนำไปใช้ในการพัฒนาโครงการโรงไฟฟ้าพลังงานแสงอาทิตย์ (โซลาร์ฟาร์ม) ที่ประเทศเวียดนาม ซึ่งมีขนาดกำลังการผลิตติดตั้งรวม 50 เมกะวัตต์
ทั้งนี้ โครงการดังกล่าว มีบริษัทฯ SUPER SOLAR ENERGY (HONGKONG) 3 CO.,LTD. (SSE-HK3) ซึ่งเป็นบริษัทย่อย SUPER ถือหุ้นสามัญในบริษัท THINH LONG PHU YEN SOLAR POWER JOINT STOCT COMPANY (TLPY) ซึ่งเป็นบริษัทเจ้าของโครงการ  โดยโรงไฟฟ้าพลังงานแสงอาทิตย์แห่งนี้ ตั้งอยู่ที่ จังหวัด PHU YEN ประเทศเวียดนาม และเป็นโครงการที่ได้ดำเนินการเชิงพาณิชย์แล้ว ภายใต้สัญญาซื้อขายไฟฟ้าในรูปแบบ Feed-in Tariff  มีอัตราการรับซื้อไฟฟ้า 9.35 เซนต์ดอลลาร์สหรัฐต่อกิโลวัตต์ ชั่วโมง เป็นระยะเวลา 20 ปี นับจากวันที่ดำเนินการเชิงพาณิชย์ เมื่อวันที่ 30 มิถุนายน 2562
“สำหรับโครงการโรงไฟฟ้าจากพลังงานแสงอาทิตย์  ขนาดกำลังการผลิตรวม 50 เมกะวัตต์ ถือเป็นอีกหนึ่งโครงการที่ได้รับความไว้ใจจากธนาคาร EXIM กับ ไอซีบีซี (ไทย) และ ไอซีบีซี ฮานอย ให้การสนับสนุน ปล่อยวงเงินสินเชื่อ และพร้อมจะเป็นพันธมิตรทางธุรกิจ สนับสนุนโครงการของกลุ่มบริษัท ทั้งในประเทศและต่างประเทศ 
โดยเฉพาะโครงการในประเทศเวียดนาม ต่อไปในอนาคต อีกทั้งยังเป็นแรงผลักดันสำคัญในการในการขยายงาน รวมทั้งเป็นการผลักดันการเติบโต ด้านกำลังการผลิตในประเทศเวียดนาม เพื่อบรรลุเป้าหมายการเป็นผู้นำพลังงานทดแทนในภูมิภาคเอเชียอีกด้วย” นายจอมทรัพย์ กล่าว